9. EK - CARIFORUM ekonomisko partnerattiecību nolīgums (balsošana) 
Ignasi Guardans Cambó
- Priekšsēdētājas kundze, runājot par grozījumu Nr. 13, kas pievienojams pēc 22. punkta, es vēlētos, lai šo grozījumu uzskatītu par papildinājumu, nevis sākotnējā teksta aizstāšanu. Ar šādu nosacījumu mēs to varētu atbalstīt.
Faktiski, jau ļausiet piebilst, šis pats grozījums un tieši tāds pats priekšlikums no manas grupas attiektos uz vienu grozījumu gandrīz ikvienā ziņojumā, par ko mums jābalso. Es nezinu, vai es varētu nolasīt šo grozījumu sarakstu vai arī man būtu ikreiz jāpieceļas ar tiešu tādu pašu prasību. Tas ir jūsu ziņā.
Priekšsēdētāja
Guardans Cambó kungs, uzskatīsim šo par izmēģinājumu. Man jāprasa tiem, kas ierosināja šo grozījumu, vai tiek piekrīt jūsu papildinājumam.
Caroline Lucas
- Priekšsēdētājas kundze, atbilde ir "jā”.
(Mutisko grozījumu pieņēma.)
- Pirms balsošanas par grozījumu Nr. 2:
Ignasi Guardans Cambó
- Priekšsēdētājas kundze, man ir mutisks grozījums grozījumam Nr. 2, proti, pareizības dēļ jāsvītro pēdējais teikums, jo tas vairs nav pareizs. Mums vajadzētu svītrot teikumu "uzskata, ka šādai uzraudzībai vajadzētu sākties pēc katra pagaidu EPN pieņemšanas”. Šajā gadījumā tas tā nav. Šis ir pilnvērtīgs EPN, nevis pagaidu EPN, tādēļ faktiskās realitātes dēļ mēs vēlamies, lai šis teikums tiktu svītrots.

{'language': 'lv'}